Сәер дөнья, сәер гадәтләр...

	Русияне акыл белән генә аңлап булмый ди “өлкән агай”, үзенең бүтән халыклар аңлый алмастай сәерлекләрен аклагандай. Чыннан да, гасырлар буе бер чиктән икенчесенә ташланып яшәп, һич кенә дә мантый алмаган ил гражданнарының ватанпәр-вәрлеген ничек саклап каласың ди инде? 	 Ә болай уңайлы ичмасам! Кая инде сезгә – туң башларга безне аңлау, безнең сыман күңелле яшәү дип, тегеләрнең, ягъни әмрикән-нимесләрнең үзләреннән көләсең. Сезгәме соң безнең кебек аракы эчә белү, эшкә көн үтсенгә йөрү? Юллар сала, җүнле машиналар ясый белмиләр дисезме? Белмәсә соң! Аның каравы, сезнең “Мерседес”, “Опель”ләрегезне шул юлларыбыздан чаптырып, күрмәгәннәрен күрсәтәбез! Бөек Ватан сугышында һәлак булган бабаларыбыз өчен үч бу, империалист калдыклары! Сез бит череп-таркалып баручы кавем, буыныгыз сыек бит сезнең. Әнә бит, безнекеләр сезгә барып, рәхәтләнеп типтереп яши, ә берәр чит ил кешесенең Русиягә килеп җан асрый алганын ишеткәнегез бармы, Ходай бәндәләре? Безнекеләр акчаларын банкларыгызга шыплап салып куя, ә сез ник доллар-евроларыгызны безнең банкларга салмыйсыз? 
	Раушания ШӘЯХМӘТОВА	
Татарстан яшьләре

	№ 2 |  	


